วันก่อนผมมีธุระไปทำงานที่คอนโดลูกค้าแถวๆอโศก หลักจากเสร็จงานแล้วเจอร้านน้ำ ข้าวกล้า กำลังมีคนต่อคิวซื้อกินกันอยู่ เลยดอดเข้าไปลองชิมซะเลย
ร้านข้าวกล้า นี้จะเป็นร้านแผงลอยเล็กๆที่ขายเมนูเครื่องดื่มแนวๆชงและโบราณหลากหลายเมนู เป็นร้านเล็กๆที่ผมเห็นคนเข้าไปซื้อน้ำกินเรื่อยๆ
โดยร้านนั้นจะอยู่ที่ด้านข้างของตึกประสานมิตรพลาซ่า อโศก เป็นทางออกของลานจอดรถ อยู่ติดถนนใหญ่เลยหาร้านไม่ยากครับ

ที่ร้านจะมีเมนูให้เลือกกินมากกว่า 20 เมนู มีทั้งเมนูนมสด แบบชงโบราณ หรือจะกินแบบผลไม้ผสมหัวเชื้อก็มีเช่นกัน
ราคาต่อแก้วนั้นก็จะอยู่ที่แก้วละ 20-25 บาท ซึ่งเป็นราคามาตรฐานในละแวกนั้นอยู่แล้วครับ

วันนี้ผมกินเมนู ชามะนาว 1 แก้ว
ที่อร่อยที่สุดของแก้วนี้จะเป็นรสมะนาวครับ ร้านนี้ใช้มะนาวสดบีบใส่ในแก้วเลย ใส่เป็นลูก ชิมดูแล้วรสเปรี๊ยวจะเด่นมาก เป็นรสเปรี๊ยวที่ข่มรสหวานอย่างเด่นชัด กินแล้วสดชื่นมาก
ซึ่งแตกต่างจากหลายๆร้านที่ผมไปกิน สั่งชามะนาวทีไร รสมะนาวมันจะไม่ค่อยจะเด่นมากนัก แต่ร้านนี้รสมะนาวเปรี๊ยวเด่นมาก ชอบรถเปรี๊ยวก็ลองมาชิมกันนะครับ

สรุปโดยรวม (เต็ม 10)
ให้ 7.5 คะแนนครับ ชอบที่รสชาติเปรี๊ยวอร่อยกินแล้วสดชื่นมาก แต่ส่วนตัวคิดว่าเปรี๊ยวไปนิดนึง แต่ก็อร่อยไปอีกแบบนะ

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  6 / 3 / 57
